**แนวทางการรับบริจาคเบี้ยยังชีพผู้สูงอายุและการส่งเงินบริจาคเข้ากองทุนผู้สูงอายุ ขององค์กรปกครองส่วนท้องถิ่น**

คณะรัฐมนตรี เมื่อวันที่ 23 พฤษภาคม 2560 ได้มีมติเห็นชอบมาตรการให้เงินช่วยเหลือ เพื่อการยังชีพแก่ผู้สูงอายุที่มีรายได้น้อย และมติคณะรัฐมนตรี เมื่อวันที่ 1 สิงหาคม 2560 เห็นชอบร่างพระราชบัญญัติผู้สูงอายุ (ฉบับที่ ..) พ.ศ. .... ตามที่กระทรวงการคลังเสนอ เพื่อรองรับการดำเนินมาตรการ ให้เงินช่วยเหลือเพื่อการยังชีพแก่ผู้สูงอายุที่มีรายได้น้อย เพื่อช่วยเหลือให้ผู้สูงอายุมีคุณภาพชีวิตที่ดีขึ้น

คณะรัฐมนตรี เมื่อวันที่ 7 พฤศจิกายน 2560 ได้มีมติรับทราบแนวทางการดำเนินโครงการบริจาคเบี้ยยังชีพผู้สูงอายุเข้ากองทุนผู้สูงอายุ โดยมีผู้สูงอายุที่เข้าร่วมโครงการลงทะเบียนเพื่อรับสวัสดิการแห่งรัฐ จำนวน 3.6 ล้านคน โดยเริ่มโครงการตั้งแต่วันที่ 1 ธันวาคม 2560

ดังนั้น เพื่อให้การดำเนินการรับแจ้งบริจาคเบี้ยผู้สูงอายุและการส่งเงินบริจาคเข้ากองทุนผู้สูงอายุขององค์กรองค์กรปกครองส่วนท้องถิ่นเป็นไปได้ด้วยความเรียบร้อย จึงได้กำหนดแนวทางในการดำเนินการดังกล่าว ดังนี้

**1. การประชาสัมพันธ์**

1.1 ให้องค์กรปกครองส่วนท้องถิ่นประชาสัมพันธ์การรับแจ้งบริจาคเบี้ยยังชีพ ให้ผู้มีสิทธิรับเบี้ยยังชีพผู้สูงอายุและประชาชนทั่วไปได้รับทราบอย่างทั่วถึง โดยใช้ตัวอย่างข้อความประชาสัมพันธ์การแจ้งรับบริจาคเบี้ยยังชีพผู้สูงอายุ โดยให้ปิดประกาศประชาสัมพันธ์ในที่ทำการ/สำนักงานขององค์กรปกครองส่วนท้องถิ่น ที่ชุมชนหรือสถานที่ที่เห็นว่าเหมาะสม

1.2 ประชาสัมพันธ์ตามช่องทางสื่อต่างๆ ตามที่องค์กรปกครองส่วนท้องถิ่นจัดให้มี เช่น เว็บไซด์ เสียงตามสาย การประชาสัมพันธ์เคลื่อนที่ ฯลฯ เพื่อสร้างการรับรู้และเพื่อสร้างความเข้าใจในวัตถุประสงค์ของโครงการแก่ประชาชนให้มากที่สุด

**2. ขั้นตอนการรับแจ้งบริจาคเบี้ยยังชีพผู้สูงอายุ**

2.1 ให้องค์กรปกครองส่วนท้องถิ่นจัดสถานที่รับแจ้งการบริจาค เจ้าหน้าที่ผู้รับผิดชอบ และติดป้ายรับแจ้งการบริจาคให้ประชาชนเห็นได้ชัดเจน หรืออาจพิจารณากำหนดรับแจ้งการบริจาคหมุนเวียนไปตามหมู่บ้าน/ชุมชนอย่างทั่วถึง กรณีมีผู้ประสงค์บริจาคแต่ไม่สะดวกในการเดินทางให้องค์กรปกครอง ส่วนท้องถิ่นจัดเจ้าหน้าที่ไปรับบริจาคที่บ้านเพื่อเป็นการอำนวยความสะดวกแก่ผู้มีสิทธิรับเบี้ยยังชีพ ที่ประสงค์บริจาค

2.2 ให้องค์กรปกครองส่วนท้องถิ่นแจ้งผู้สูงอายุที่ประสงค์จะรับบริจาคเบี้ยยังชีพผู้สูงอายุให้นำหลักฐานดังต่อไปมาเสดงความประสงค์ ได้แก่

1. บัตรประจำตัวประชาชนหรือบัตรอื่นที่ออกโดยหน่วยงานของรัฐ ที่มีรูปถ่าย พร้อมสำเนา

2. หนังสือมอบอำนาจพร้อมสำเนาบัตรประจำตัวประชาชนของผู้รับมอบและผู้มอบอำนาจ (กรณีมีการมอบอำนาจ)

2.3 การยื่นคำขอบริจาคเบี้ยยังชีพผู้สูงอายุ ให้ผู้สูงอายุยื่นคำขอบริจาคด้วยตนเอง หรือในกรณีที่มีความจำเป็นผู้สูงอายุไม่สามารถยื่นคำขอบริจาคได้ด้วยตนเอง (อาจมอบอำนาจให้ผู้อื่นยื่นคำขอบริจาคเบี้ยยังชีพผู้สูงอายุ พร้อมเอกสารหลักฐานตามข้อ 2.2)

2.4 ให้องค์กรปกครองส่วนท้องถิ่นตรวจสอบข้อมูลการบริจาคเบี้ยยังชีพผู้สูงอายุด้วยความละเอียดรอบคอบ เพื่อมิให้เกิดข้อผิดพลาดในภายหลังได้

/2.5 ให้องค์กร...

-2-

2.5 ให้องค์กรปกครองส่วนท้องถิ่นแจ้งผู้สูงอายุที่ประสงค์บริจาคเบี้ยยังชีพผู้สูงอายุว่าเมื่อได้ตรวจสอบความถูกต้องของข้อมูลและผู้บริหารขององค์กรปกครองส่วนท้องถิ่นได้รับทราบแล้ว จะดำเนินการนำเบี้ยยังชีพผู้สูงอายุที่ได้บริจาคเข้ากองทุนผู้สูงอายุในเดือนถัดไปเป็นประจำทุกเดือนจนกว่าจะแจ้งความประสงค์ขอยกเลิกการบริจาค

1. กรณีผู้สูงอายุยื่นความประสงค์บริจาคเบี้ยยังชีพผู้สูงอายุภายในวันที่ 15 ของเดือน จะเริ่มนำเงินเบี้ยยังชีพผู้สูงอายุที่ได้บริจาคเพื่อส่งเข้ากองทุนผู้สูงอายุในเดือนถัดไป

2. กรณีผู้สูงอายุยื่นความประสงค์บริจาคเบี้ยยังชีพผู้สูงอายุหลังจากวันที่ 15 ของเดือน จะเริ่มนำเงินเบี้ยยังชีพผู้สูงอายุที่ได้บริจาคเพื่อส่งเข้ากองทุนผู้สูงอายุในเดือนถัดจากเดือนถัดไป

2.6 ให้องค์กรปกครองส่วนท้องถิ่นประกาศรายชื่อผู้สูงอายุ (ทั้งรายเดิมและรายใหม่) ที่บริจาคเบี้ยยังชีพผู้สูงอายุเข้ากองทุนผู้สูงอายุให้ได้รับทราบโดยทั่วกัน เป็นประจำทุกเดือน

**3. การบันทึกข้อมูลในระบบสารสนเทศการจัดการฐานข้อมูลเบี้ยยังชีพ**

ให้องค์กรปกครองส่วนท้องถิ่นทำการบันทึกข้อมูลผู้สูงอายุที่มีความประสงค์บริจาคเบี้ยยังชีพผู้สูงอายุ โดยเข้าไปแก้ไขข้อมูลส่วนบุคคลของผู้สูงอายุ เลือกทำเครื่องหมายในช่องบริจาคเบี้ยยังชีพผู้สูงอายุเข้ากองทุนผู้สูงอายุในระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น และทำการบันทึกข้อมูล

**4. การส่งเงินบริจาคเข้ากองทุนผู้สูงอายุ**

4.1 สำนักงานพัฒนาสังคมและความมั่นคงของมนุษย์จังหวัด ทุกจังหวัด เปิดบัญชีกับ ธนาคารกรุงไทย หรือ ธนาคารเพื่อการเกษตรและสหกรณ์การเกษตร (ธ.ก.ส.) ชื่อบัญชี “กองทุนผู้สูงอายุสำหรับเงินบริจาคเพื่อการยังชีพแก่ผู้สูงอายุที่มีรายได้น้อยจังหวัด…..”

4.2 ให้องค์กรปกครองส่วนท้องถิ่น รวบรวมรายชื่อผู้สูงอายุที่มีความประสงค์บริจาคเงินเบี้ยยังชีพผู้สูงอายุ และให้องค์กรปกครองส่วนท้องถิ่นวางฎีกาเบิกเงินเบี้ยยังชีพผู้สูงอายุ โดยแยกเป็น 2 ฎีกา ดังนี้

(1) จ่ายเพื่อโอนเข้าบัญชีผู้มีสิทธิ 1 ฎีกา

(2) จ่ายเพื่อโอนเข้าบัญชี สำนักงานพัฒนาสังคมและความมั่นคงของมนุษย์จังหวัด ตามข้อ 4.1

สำหรับเอกสารขอเบิกประกอบฎีกาตามข้อ (1) ใช้ใบสำคัญรับเงินและหลักฐาน การโอนเงินเข้าบัญชีผู้มีสิทธิ ส่วนการวางฎีกาเบิกเงินโอนตาม (2) ใช้เอกสารประกอบฎีกาคือใบแจ้งการบริจาค และใบโอนเงินเข้าบัญชีสำนักงานพัฒนาสังคมและความมั่นคงของมนุษย์จังหวัด

การบันทึกบัญชี ให้องค์กรปกครองส่วนท้องถิ่นรับเงินค่าเบี้ยยังชีพผู้สูงอายุเป็นรายได้ และบันทึกบัญชีดังนี้

- สมุดเงินสดรับ เดบิต เงินฝากธนาคาร เครดิต เงินรายรับ

- ทะเบียนเงินรายรับ เดบิต เงินรายรับ เครดิต เงินอุดหนุทั่วไปตามอำนาจหน้าที่และภารกิจถ่ายโอนเลือกทำ

เมื่อองค์กรปกครองส่วนท้องถิ่นจ่ายเงิน ไม่ว่าจะโอนเข้าบัญชีผู้มีสิทธิรับเงินหรือ โอนเข้าบัญชีสำนักงานพัฒนาสังคมและความมั่นคงของมนุษย์จังหวัดให้บันทึกบัญชี ดังนี้

- สมุดเงินสดจ่าย เดบิต งบกลาง เครดิต เงินฝากธนาคาร

/4.2 ให้องค์กร…

-3-

4.2 ให้องค์กรปกครองส่วนท้องถิ่นเตรียมข้อมูลผู้บริจาคและสำเนาใบนำฝากธนาคารให้สำนักงานพัฒนาสังคมและความมั่นคงของมนุษย์จังหวัดเป็นประจำทุกเดือนภายในวันที่ 15 ของทุกเดือน

4.3 กองทุนผู้สูงอายุจัดส่งใบเสร็จรับเงินให้ผู้บริจาค โดยผ่านทางสำนักงานพัฒนาสังคมและความมั่นคงของมนุษย์จังหวัดทุกเดือน

### 5. สิ่งที่ผู้บริจาคเบี้ยยังชีพจะได้รับ

### 5.1 เหรียญเชิดชูเกียรติ เพื่อเป็นการตอบแทนการเสียสละเงินเบี้ยยังชีพที่จะนำไปให้แก่ผู้ที่ต้องการความช่วยเหลือ โดยกองทุนผู้สูงอายุจะจัดส่งเหรียญให้แก่สำนักงานพัฒนาสังคมและ ความมั่นคงของมนุษย์จังหวัดแต่ละจังหวัด เพื่อนำไปแจกจ่ายให้ผู้บริจาคต่อไป

### 5.2 สิทธิในการหักค่าลดหย่อนภาษีเงินได้บุคคลธรรมดา 1 เท่าของเงินบริจาค

### 6. การยกเลิกการบริจาคเบี้ยยังชีพผู้สูงอายุ

### การยกเลิกการบริจาคเบี้ยยังชีพผู้สูงอายุ ผู้บริจาคจะต้องบริจาคต่อเนื่องไม่น้อยกว่า 12 เดือน (1 ปี) โดยให้ยื่นคำขอยกเลิกการบริจาคเบี้ยยังชีพผู้สูงอายุตามแบบ ณ ที่ทำการ/สำนักงานที่ได้ยื่นคำขอบริจาคเบี้ยยังชีพไว้ และจะได้รับเบี้ยยังชีพในเดือนถัดไปจากเดือนที่ครบกำหนด 12 เดือน (1 ปี) ที่บริจาค เมื่อได้มีการตรวจสอบความถูกต้องของข้อมูลแล้ว

### 7. การยื่นคำร้องขอบริจาคที่กรมส่งเสริมการปกครองท้องถิ่น

### สำหรับผู้สูงอายุที่มีภูมิลำเนาต่างจังหวัดที่อาศัยอยู่ในกรุงเทพฯ ซึ่งได้รับเบี้ยยังชีพจากองค์กรปกครองส่วนท้องถิ่นอื่นๆ (ยกเว้น กรุงเทพฯ) เพื่อเป็นการอำนวยความสะดวกสามารถยื่นคำร้อง ขอบริจาคเบี้ยยังชีพผู้สูงอายุพร้อมหลักฐานได้ที่ กองพัฒนาและส่งเสริมการบริหารงานท้องถิ่น ส่วนส่งเสริม การพัฒนาเศรษฐกิจ สังคม และคุณภาพชีวิต อาคาร 2 ชั้น 1 กรมส่งเสริมการปกครองท้องถิ่น ถนนนครราชสีมา เขตดุสิต กรุงเทพฯ โทร 02-2419000 ต่อ 4131 , 4135

### 8. การรายงาน

### ให้องค์กรปกครองส่วนท้องถิ่นรายงานสรุปยอดการรับบริจาคตามแบบให้สำนักงานส่งเสริมการปกครองท้องถิ่นจังหวัด ภายในวันที่ 20 ของทุกเดือน และให้สำนักงานส่งเสริมการปกครองท้องถิ่นจังหวัดสรุปยอดการรับบริจาคเป็นภาพรวมของจังหวัดจัดส่งให้กรมส่งเสริมการปกครองท้องถิ่นภายในวันที่ 25 ของทุกเดือน